LV
3.7.2023.
Eiropas Savienības Oficiālais Vēstnesis
C 235/3
2) Regulas Nr.
765/2008 20. un 22. pants, Direktīvas 2001/95, kurā grozījumi izdarīti ar Regulu Nr.
765/2008, 12. pants un II pielikums, kā arī Īstenošanas lēmuma 2019/417 pielikums kopsakarā ar Eiropas Savienības Pamattiesību hartas 47. pantu ir jāinterpretē tādējādi, ka uzņēmējam, piemēram, saskaņā ar Regulas Nr.
765/2008 22. pantu iesniegtajā paziņojumā minēto produktu importētājam, kurš nav šī paziņojuma pamatā esošā pasākuma adresāts un kura intereses varētu tikt aizskartas minētā paziņojuma nepilnīguma dēļ, paziņotājā dalībvalstī ir jābūt pieejamam tiesību aizsardzības līdzeklim, lai panāktu, ka tiek ievēroti šai dalībvalstij šajā ziņā noteiktie pienākumi.
(1)
OV C 37, 24.1.2022.
Tiesas (astotā palāta) 2023. gada 17. maija spriedums (Landgericht Essen (Vācija) lūgums sniegt prejudiciālu nolēmumu) – DC / HJ ((Lieta C-97/22 (1), DC (Atteikšanās pēc līguma izpildes)) (Lūgums sniegt prejudiciālu nolēmumu – Patērētāju aizsardzība – Direktīva 2011/83/ES – 14. panta 4. punkta a) apakšpunkta i) punkts un 5. punkts – Atteikuma tiesības attiecībā uz ārpus uzņēmuma telpām noslēgtiem līgumiem – Attiecīgā tirgotāja informēšanas pienākums – Šī tirgotāja nepaziņošana patērētājam – Patērētāja pienākumi gadījumos, kad tiek izmantotas atteikuma tiesības – Atteikšanās pēc līguma izpildes – Sekas) (2023/C 235/03) Tiesvedības valoda – vācu Iesniedzējtiesa Landgericht Essen
Pamatlietas puses Prasītājs: DC Atbildētājs: HJ
Rezolutīvā daļa Eiropas Parlamenta un Padomes Direktīvas 2011/83/ES (2011. gada 25. oktobris) par patērētāju tiesībām un ar ko groza Padomes Direktīvu 93/13/EEK un Eiropas Parlamenta un Padomes Direktīvu 1999/44/EK un atceļ Padomes Direktīvu 85/577/EEK un Eiropas Parlamenta un Padomes Direktīvu 97/7/EK 14. panta 4. punkta a) apakšpunkta i) punkts un 5. punkts ir jāinterpretē tādējādi, ka tas atbrīvo patērētāju no jebkāda pienākuma maksāt par pakalpojumiem, kas sniegti, izpildot ārpus uzņēmuma telpām noslēgtu līgumu, ja attiecīgais tirgotājs viņam nav sniedzis 14. panta 4. punkta a) apakšpunkta i) punktā minēto informāciju un patērētājs savas atteikuma tiesības ir izmantojis pēc līguma izpildes.
(1)
OV C 165, 19.4.2022.